**Sisekaitseakadeemia 2021/2022. õppeaasta**

### VÕRKPALLI SEGATURNIIRI JUHEND

**1. *Eesmärk.***

Tähistada aktiivselt Sisekaitseakadeemia aastapäeva aprillis ja selgitada välja 2021/2022. õppeaasta parim üksus segavõistkondade võrkpallis.

**2. *Läbiviimise koht ja aeg.***

Mängud viiakse läbi Sisekaitseakadeemia Tallinna Kase 61 spordihoone pallimängusaalis neljapäeval, **7. aprillil** kell **15.00-21.45**. Täpsem ajakava selgub pärast võistkondade registreerumist.

**3. *Võistluste korraldamine****.*

Võistluste üldjuhtimist koordineerib spordikeskus. Mänge vilistavad võistkondade liikmed, kes ise parasjagu ei mängi ja on teadlikud kehtivatest reeglitest. Peakorraldaja on Gustav Lankei.

**4. *Võistluste süsteem****.*

Korraga on platsil 3 nais- ja 3 meesmängijat, lisaks võib võistkonda kuuluda kuni 4 varumängijat. Võistlustel juhindutakse kehtivatest võrkpallireeglitest (link: [ametlikud võrkpallireeglid](http://www.volley.ee/ametlikud-vorkpallireeglid-2017-2020?l=est&fbclid=IwAR3GCBLkgndHMvIpY_F5otzRu1TZfoBIphKDu2uFEN2x5HeHy15t4LmLJbw)). Erisuseks on, et **naismängija üle löödud palli meesmängija blokeerida või rünnata ei tohi**. Juhul kui seda tehakse, saab ründav võistkond automaatselt punkti. Samuti on keelatud hüppelt servimine.

**Mängitakse kahe geimivõiduni. Punktite arv geimides otsustatakse pärast eelregistreerimise lõppu vastavalt registreerunud võistkondade arvule.**

**Iga kolledž, töötajad ning magistrandid võivad välja panna 1 võistkonna, maksimaalselt saab turniiril osaleda 6 võistkonda.**

Vastavalt osalevate võistkondade arvule mängitakse ringsüsteemis (kõik omavahel läbi) või loositakse võistkonnad kahte alagruppi. Süsteem ja esmane ajakava täpsustatakse pärast registreerumist ja edastatakse võistkonna esindajaile e-postiga.

**5. *Eelregistreerimine ja muud küsimused.***

Võistkondade nimeline eelregistreerimine (ära märkida ka võistkonna esindaja) **kuni 4. aprillini** gustav.lankei@kad.sisekaitse.ee. Pange kirja, kui ei saa mängudega alustada enne kella 16.30!

Epp Jalakas, spordijuht-lektor